ZAPISNIK
8. sjednice Vijeća Mjesnog odbora Miroševec,
održane 19. siječnja 2026.
u objektu mjesne  samouprave Miroševec, Miroševečka c.131
s početkom u 20,00 sati

NAZOČNI ČLANOVI VIJEĆA: Zdravko Mišić, Sanja Kelčec-Ključarić, Krešimir Huzek, Andrija Čepin, Danijel Folnegović

OSTALI NAZOČNI:
Dujo Stojević (član Vijeća Gradske četvrti Gornja Dubrava), 
Luka Holjevac (član Vijeća Gradske četvrti Gornja Dubrava), 
Petar Kopić (Predsjednik MO Gornja Dubrava)

Predsjedava: Krešimir Huzek, predsjednik Vijeća.
Zapisnik vodi: Krešimir Huzek 

Predsjednik konstatira da je nazočno  5  od ukupno 5  članova Vijeća, što znači da Vijeće može pravovaljano odlučivati te otvara 8. sjednicu Vijeća Mjesnog odbora.
Predsjednik daje na verifikaciju zapisnik 7. sjednice.
[bookmark: _Hlk183365156]	Vijeće jednoglasno prihvaća tekst zapisnika 7. sjednice Vijeća, održane dana 08. prosinca 2025.	
Članica Vijeća Sanja Kelčec Ključarić predlaže dopunu dnevnog reda, nakon čega Vijeće jednoglasno prihvaća dopunu i predlaže

DNEVNI RED

1. Program rada Vijeća Mjesnog odbora Miroševec u 2026. – donošenje;
2. Izvješće o radu Vijeća Mjesnog odbora Miroševec u 2025.
3. Zaključak o prijedlogu radova na održavanju nerazvrstanih cesta Mjesnog odbora Miroševec u 2026. – donošenje zaključka;
4. Zaključak o prijedlogu za izmještanje pješačkog prijelaza – donošenje zaključka;
5. Zaključak o prijedlogu za odvoz odbačenih božićnih drvaca – donošenje zaključka;
6. Pitanja, prijedlozi i obavijesti.

[bookmark: _Hlk177207557][bookmark: _Hlk177376089]Ad. 1.  Program rada Vijeća Mjesnog odbora Miroševec u 2026. – donošenje;

Predsjednik Vijeća otvara raspravu te upoznaje članove Vijeća o planovima za 2026. godinu. Predsjednik navodi kako je dužnost Vijeća surađivati sa vijećima drugih mjesnih odbora, te predsjednikom Vijeća Gradske četvrti. Ostali članovi Vijeća sudjeluju u raspravi.
Član Vijeća Andrija Čepin konstatira kako je Vijeće pokazalo spremnost za uključivanje svih stanovnika Mjesnog odbora u planove Vijeća, što je posebno vidljivo prilikom donošenja Plana potreba za 2026. 
Vijeće jednoglasno donosi

Program rada Vijeća Mjesnog odbora Miroševec u 2026.
Program prileži zapisniku i njegov je sastavni dio.

Ad. 2.  Izvješće o radu Vijeća Mjesnog odbora Miroševec u 2025.
U raspravi sudjeluju svi članovi Vijeća. 
Predsjednik Vijeća konstatira kako je u 2025.god. Vijeće održalo ukupno sedam sjednica, te da je većina zaključaka donesena jednoglasnom odlukom. Podsjeća da je Vijeće aktivno surađivalo sa Vijećem Mjesnog odbora Granešinski Novaki na rješavanju problema s curenjem vode i otežanim prometom u ulici Blažunov brijeg.
Tijekom 2025. održana su i dva humanitarna događaja.
Vijeće jednoglasno donosi
Izvješće o radu Vijeća Mjesnog odbora Miroševec u 2025.

Izvješće prileži zapisniku i njegov je sastavni dio.


Ad. 3.  Zaključak o prijedlogu radova na održavanju nerazvrstanih cesta Mjesnog odbora Miroševec u 2026. – donošenje zaključka;
U raspravi sudjeluju svi članovi Vijeća. 
Predsjednik Vijeća navodi kako planirana sredstva s osnova financiranja redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Miroševec iznose 33.000 eura. Napominje kako je Vijeće dobilo naputak da cijena m2 asfaltiranja iznosi cca 50 eura te predlaže da se u sklopu navedenog programa asfaltira ulica Ravenec od kućnog broja 23 (križanje sa ulicom Severovečka) do kućnog broja 26 (okvirno oko 110 metara).
Član Vijeća Zdravko Mišić navodi kako bi se trebalo predložiti asfaltiranje samo jedne ulica, a koja se može asfaltirati unutar planiranih sredstava.
Potpredsjednik Vijeća Danijel Folnegović navodi kako bi se navedena ulica trebala asfaltirati obzirom se po izračunima nalazi unutar predviđenih sredstava, te smatra kako se u obzir moraju uzeti samo ulice koje se mogu asfaltirati u cijeloj dužini, a ne samo jedan mali dio ulice.
Član Vijeća Andrija Čepin se slaže sa navedenim prijedlogom predsjednika, te smatra da je ova ulica primjerena za asfaltiranje obzirom na njezinu dužinu.
Vijeće jednoglasno donosi

ZAKLJUČAK
Vijeće Mjesnog odbora Miroševec predlaže da se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Miroševec u 2026. izvedu sljedeći radovi asfaltiranja:
	Ulica Ravenec od kbr.23 (križanje s ulicom Severovečka) do kbr. 26, u dužini od cca 110 metara.
	
Ad. 4.  Zaključak o prijedlogu za izmještanje pješačkog prijelaza – donošenje zaključka;
Predsjednik obavještava članove Vijeća o očitovanju komunalnog redara koji je obavio terenski očevid kod pješačkog prijelaza koji se nalazi na Miroševečkoj cesti kod kbr. 135.  
Predsjednik predlaže da se navedeni pješački prijelaz premjesti 20 metara dalje od postojeće lokacije, kod kućnog broja 137, kako bi pješaci mogli nesmetano prelaziti cestu.
Član Vijeća Zdravko Mišić navodi kako je svakako potrebno pomaknuti postojeći pješački prijelaz.
Potpredsjednik vijeća Danijel Folnegović navodi kako se slaže sa navedenim prijedlogom jer smatra da na predloženoj novoj lokaciji postoje bolji uvjeti za pješački prijelaz, što nije slučaj sa postojećom lokacijom.
Vijeće jednoglasno donosi

ZAKLJUČAK

1. Predlaže se izmještanje postojećeg pješačkog prijelaza koji se trenutno nalazi na Miroševečkoj cesti kod kbr. 135 na novu lokaciju – Miroševečka cesta kod kbr. 137.
2. Gore navedeno predlaže se jer se na lokaciji postojećeg pješačkog prijelaza na Miroševečkoj cesti kod kbr.135 nalazi ograđeni privatni prostor neposredno uz pješački prijelaz, uslijed čega pješači nemaju siguran i neometan pristup pješačkom prijelazu (budući moraju obilaziti spomenutu ogradu).

Ad. 5. Zaključak o prijedlogu za odvoz odbačenih božićnih drvaca – donošenje zaključka;
Članica Vijeća gđa. Kelčec-Ključarić predlaže uputiti dopis nadležnim službama da što hitnije odvezu odbačena božićna drvca.
Vijeće jednoglasno donosi
ZAKLJUČAK	

Predlaže se Zagrebačkom holdingu d.o.o., Podružnici Zrinjevac što hitniji odvoz odbačenih božićnih drvaca s područja Mjesnog odbora Miroševec, obzirom gomilanje istih izgleda neuredno, a ovisno o lokaciji gdje se nalaze, ometaju i prolazak pješaka.  
 
Ad. 6. Pitanja, prijedlozi i obavijesti.
Predsjednik vijeća obavještava članove Vijeća kako u dvorani na katu postoje problemi sa strujom, te da je navedeni problem prijavljen nadležnom gradskom odjelu.

Završeno u 21,30 sati

KLASA: 024-08/26-003/89
URBROJ: 251-13-11-6/009-26-2
U  Zagrebu, 19. siječnja 2026.

Zapisnik sastavio: Krešimir Huzek
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Miroševec 
						           Krešimir Huzek    

[bookmark: _GoBack]
